1942

Árið 1942 (MCMXLII í rómverskum tölum)

 Á Íslandi 
 25. janúar - Sveitarstjórnarkosningar voru haldnar á Íslandi.
 29. janúar - Þýskur tundurspillir sökkti bandaríska herskipinu USCGC Alexander Hamilton á Faxaflóa með þeim afleiðingum að 26 létust.
 7. febrúar - Húsmæðraskólinn í Reykjavík  tók til starfa undir stjórn Helgu Sigurðardóttur.
 14. febrúar - Bandalag starfsmanna ríkis og bæja (BSRB) var stofnað í Reykjavík.
 25. febrúar - Sölumiðstöð hraðfrystihúsanna var stofnuð.
 15. mars - Bandarískur hermaður skaut að tveimur Íslendingum og fékk annar þeirra skotið í höfuðið og lést á sjúkrahúsi sama dag.
 9. apríl - Tveir Íslendingar og 22 Norðmenn fórust með norska skipinu Fanefeld á leið frá Bíldudal til Ísafjarðar. Líklegt er að tundurdufl hafi grandað skipinu. Morgunblaðið 10. júní 2001 Tímarit.is 
 22. apríl -Flugturn var tekinn í notkun á Reykjavíkurflugvelli..
 26. apríl - Listamannadeilan: Formaður menntamálaráðs, Jónas Jónsson frá Hriflu, opnaði myndlistarsýningu til háðungar þeim sem þar áttu verk.
 Alþingi samþykkti stjórnarskrárbreytingu um nýja kjördæmaskipan. En skipanin hafði áður verið umdeild (sjá Eiðrofsmálið). 
 16. maí - Fyrsta ríkisstjórn Ólafs Thors (Ólafía) tók við völdum.
 1. júní - Vífilfell, gosdrykkjaframleiðandi, hóf starfsemi.
 5. júlí -
Fyrri Alþingiskosningar ársins haldnar.
 240 manns fórust í bandarískum og breskum skipalestum vestur af Straumnesi þegar skipin lentu í tundurduflum. Annar eins fjöldi bjargaðist Mesta sjóslys íslandssögunnar Sjávarafl.is 
 Á sumarþingi - Alþingi samþykkir stjórnarskrárbreytingu öðru sinni og gengur hún við það í gildi.
 14. ágúst - Þýsk sprengjuflugvél sem stefndi til Reykjavíkur var skotin niður og var þetta fyrsta óvinaflugvél sem Bandaríkjamenn grönduðu í síðari heimsstyrjöld.
 16. ágúst - Fyrsta golfmótið fór fram á Íslandi.
 21. ágúst - Vélbáturinn Skaftfellingur bjargaði 52 Þjóðverjum af sökkvandi kafbáti undan Bretlandsströndum.
 5. september - Fjórir drengir slösuðust og skemmdir urðu á húsum er þýskar sprengjuflugvélar gerðu loftárás á Seyðisfjörð.
 18. - 19. október - Alþingiskosningar haldnar við breytta kjördæmaskipan.
 4. nóvember - Áhöfn Brúarfoss bjargaði 44 mönnum úr áhöfn enska skipsins Daleby, sem sökkt var á milli Íslands og Bandaríkjanna.
 16. desember - Ríkisstjórn Björns Þórðarsonar, stundum kölluð Kóka kóla-stjórnin, tók við völdum.

Ódagsett
 Allt íslenskt launafólk öðlaðist rétt til orlofs samkvæmt lögum.
 Ragnar í Smára stofnaði bókaútgáfuna Helgafell.
 Rithöfundafélag Íslands var stofnað.
 Tjarnarbíó hóf starfsemi.
 Framboðið Frjálslyndir vinstri menn var stofnað og lagt niður eftir dræmt gengi í kosningum.
 Bókaforlagið Helgafell var stofnað.
 Bændaflokkurinn (síðari) var lagður niður.
 Nýtt dagblað hætti starfsemi þegar Þjóðviljinn kom aftur út.
 Íþróttavöllurinn á Melunum var ekki lengur notaður til knattspyrnuiðkunar.

 Fædd 
 20. janúar - Jón Hjartarson, leikari.
 25. febrúar - Þorsteinn Eggertsson, myndlistarmaður og textahöfundur.
 21. apríl - Steingrímur Njálsson, síbrotamaður (d. 2013)
 12. ágúst - Þorsteinn Gylfason, heimspekingur og prófessor (d. 2005).
 4. október - Jóhanna Sigurðardóttir, forsætisráðherra.
 21. október - Ingibjörg Haraldsdóttir, þýðandi, ljóðskáld og leikstjóri (d. 2016)
25. október - Egill Egilsson, rithöfundur og eðlisfræðingur (d. 2009)
 11. desember - Guðrún Bjarnadóttir, fegurðardrottning og fyrirsæta.
 26. desember - Einar Oddur Kristjánsson, útgerðarmaður og stjórnmálamaður (d. 2007).

 Dáin 
 26. febrúar - Bjarni Björnsson, leikari (f. 1890).
 19. mars - Jón Helgason, íslenskur biskup (f. 1866).
 25. júlí - Örn Arnarson (Magnús Stefánsson), skáld (f. 1884).

 Erlendis 
 2. janúar - Japanir hertóku borgina Manila á Filippseyjum.
 10. janúar - Suður-Ameríkukeppni karla í knattspyrnu hófst.
 11. janúar - Japanir lýstu stríði á hendur Hollandi og réðust inn í Indónesíu.
 19. janúar - Japanir réðust inn í Búrma.
 20. janúar - Wannsee-ráðstefnan um „endanlega lausn gyðingavandamálsins“ haldin í Berlín. Á næstu mánuðum reis fjöldi útrýmingarbúða.
 26. janúar - Fyrstu sveitir bandarískra hermanna lentu í Evrópu, þ.e. Norður-Írlandi.
 2. febrúar - Roosevelt Bandaríkjaforseti undirritaði fyrirskipun um að allir Bandaríkjamenn af japönskum uppruna skyldu fluttir í fangabúðir og eigur þeirra kyrrsettar.
 9. febrúar - Japanir gerðu loftárás á Darwin í Ástralíu.
 15. febrúar - Singapore gafst upp fyrir Japönum. 80.000 breskir, indverskir og ástralskir stríðsfangar voru teknir.
 26. febrúar - Kuldamet slegin víða um Svíþjóð og er dagurinn talinn kaldasti dagur 20. aldar þar í landi. 35 gráðu frost mældist á Skáni.
 26. apríl - Borgin Rostock í Þýskalandi lögð í rúst í loftárásum. Tveimur dögum síðar var Lübeck lögð í rúst og loftárásir á Köln voru gerðar rúmum mánuði síðar.
 7. maí - Bandaríkjamenn og Filippseyjingar gáfust upp fyrir Japönum á Filippseyjum.
 21. maí - Mexíkó lýsti yfir stríði á hendur Þýskalandi eftir að þýskur kafbátur sökkti mexíkósku skipi. Níu dögum síðar bættust Ítalía og Japan við.
 8. júní - Japanskir kafbátar gerðu árásir á hafnir Sydney og Newcastle í Ástralíu.
 4. júlí - Vilhelm Buhl varð forsætisráðherra Danmerkur eftir að Thorvald Stauning lést í embætti.
 6. júlí - Fjölskylda Önnu Frank fór í felur í Amsterdam.
 22. ágúst - Brasilía lýsti yfir stríði á hendur Þýskalandi og Ítalíu.
 23. ágúst - Orrustan um Stalíngrad hófst og stóð fram í febrúarbyrjun 1943. Talið er að í henni hafi fallið á milli 1.250.000 og 1.800.000 menn.
 3. nóvember - Önnur orrustan við El-Alamein: Bandamenn hrekja brott Öxulveldin frá Egyptalandi. Meðal helstu hershöfðingja voru hinn breski Bernard Montgomery og hinn þýski Erwin Rommel. 
 9. nóvember - Erik Scavenius varð forsætisráðherra Danmerkur.
 29. nóvember - 548 norskir gyðingar fluttir í útrýmingarbúðir í Þýskalandi.
 2. desember - Manhattan-verkefnið um kjarnorkuvopn hófst í Bandaríkjunum.

 Fædd 
 8. janúar - Stephen Hawking, enskur eðlisfræðingur (d. 2018)
 17. janúar - Muhammad Ali, bandarískur hnefaleikamaður (d. 2016)
 25. janúar - Eusébio da Silva Ferreira, mósambísk-portúgalskur knattspyrnumaður (d. 2014)
 1. febrúar - Terry Jones, velskur leikari og rithöfundur. (d. 2020).
 12. febrúar - Ehud Barak, ísraelskur stjórnmálamaður og fyrrum forsætisráðherra Ísrael.
 25. mars - Aretha Franklin, bandarísk söngkona (d. 2018)
 20. apríl - Arto Paasilinna, finnskur rithöfundur (d. 2018)
 5. maí - Tammy Wynnette, bandarísk kántrísöngkona (d. 1998).
 22. maí - Theodore Kaczynski (Unabomber), bandarískur stærðfræðingur og hryðjuverkamaður.
 7. júní - Muammar Gaddafi, líbýskur einræðisherra (d. 2011).
 17. júní - Mohamed ElBaradei, egypskur handhafi friðarverðlauna Nóbels og fyrrverandi yfirmaður Alþjóðakjarnorkumálastofnunarinnar.
 18. júní - Paul McCartney, breskur söngvari, tónlistarmaður og lagahöfundur.
10. júlí - Ronnie James Dio, bandarískur söngvari og tónlistarmaður. (d. 2010)
 20. júní - Brian Wilson, bandarískur tónlistarmaður (d. 2025)
 13. júlí - Harrison Ford, bandarískur leikari.
 2. ágúst - Isabel Allende, rithöfundur.
 15. nóvember - Daniel Barenboim, argentínsk-ísraelskur píanóleikari og hljómsveitarstjóri.
 17. nóvember - Martin Scorsese, bandarískur kvikmyndaleikstjóri.
 20. nóvember - Joe Biden, bandarískur stjórnmálamaður og forseti Bandaríkjanna.
 27. nóvember - Jimi Hendrix, bandarískur tónlistarmaður (d. 1970).
 21. desember - Hu Jintao, leiðtogi Alþýðulýðveldisins Kína.
 6. desember - Herbjørg Wassmo, norskur rithöfundur.
 13. desember - Arne Treholt, norskur embættismaður og njósnari.

 Dáin 
 16. janúar - Carole Lombard, bandarísk leikkona, fórst í flugslysi í Nevada (f. 1908).
 22. febrúar - Stefan Zweig, austurrískur rithöfundur (f. 1881).
 21. febrúar - Thomas Madsen-Mygdal danskur stjórnmálamaður og forsætisráðherra (f. 1876).
 3. maí - Thorvald Stauning, danskur stjórnmálamaður og forsætisráðherra (f. 1873).
 2. júní - Reinhard Heydrich, yfirmaður öryggisþjónustu Þriðja ríkisins (f. 1904).
 25. ágúst - Georg prins, hertogi af Kent, bróðir Georgs 6. Bretakonungs, fórst í flugslysi (f. 1902).
 9. október - Símun av Skarði, færeyskt skáld og stjórnmálamaður (f. 1872).

 Nóbelsverðlaunin 
 Eðlisfræði - Voru ekki veitt þetta árið.
 Efnafræði - Voru ekki veitt þetta árið
 Læknisfræði - Voru ekki veitt þetta árið
 Bókmenntir - Voru ekki veitt þetta árið
 Friðarverðlaun - Voru ekki veitt þetta árið

Tilvísanir

Flokkur:1942